section_heading: Stanovništvo
paragraph_text: 1970-ih zbog nedostatka zaposljenja nastaje iseljavanje i odlazak na privremeni rad u srednju Europu, najviše u Njemačku. Selo Goranci postalo je žrtva ruralno-urbane migracije. Mnogo mladih tijekom 1960-ih i 1970-ih napušta selo i nastanjuje se u Mostaru, udaljenom 13 km od sela. Današnje mostarsko predgrađe s naseljima Cim i Ilići, te gradska naselja Bijeli Brijeg, Vihovići i Orlac su naseljeni Gorančanima.